pythainlp/thai-wiki-dataset-v4 huggingface dataset:
โรงแรมเมอเวนพิค บีดีเอ็มเอส เวลเนส รีสอร์ท กรุงเทพ

โรงแรมเมอเวนพิค บีดีเอ็มเอส เวลเนส รีสอร์ท กรุงเทพ  เป็นโรงแรมที่ตั้งอยู่บนถนนวิทยุ เขตปทุมวัน กรุงเทพมหานคร มีห้องพักจำนวน 293 ห้อง โรงแรมยังมีคลินิกสุขภาพด้วย
ประวัติ.
พื้นที่ดั้งเดิมของโรงแรมนี้เป็นของนายเลิศ หรือต่อมาคือ พระยาภักดีนรเศรษฐ (เลิศ เศรษฐบุตร) นายเลิศเป็นเจ้าของที่ดินมากมายในพระนคร เขาตัดสินใจขยายพื้นที่ออกไป ด้วยการซื้อที่ดินแถวสุขุมวิทในสมัยต้นรัชกาลที่ 6 ซึ่งสมัยนั้นเป็นทุ่งนาที่เรียกว่า "ทุ่งบางกะปิ" มีราคาตารางวาละ 8 สตางค์ โดยได้ตั้งใจพัฒนาพื้นที่ประมาณ 60 ไร่ แถวเพลินจิตเป็นบ้านพักตากอากาศ มีการสร้างเรือนสักหลังใหญ่ใน พ.ศ. 2458 รวมถึงขุดคลองสมคิดหน้าบ้านเชื่อมต่อกับคลองแสนแสบ และจ้างสถาปนิกชาวอิตาลีออกแบบสวนหย่อม นายเลิศยังเปิดให้คนทั่วไปเข้าชมในวันอาทิตย์ และให้ลูกเสือเข้ามาพักแรม คนทั่วไปเรียกว่า ปาร์คนายเลิศ ส่วนเรือนไม้สัก เรียกว่า บ้านปาร์ค
ต่อมาเลอศักดิ์ สมบัติศิริ ซึ่งเป็นบุตรสาวของนายเลิศ ได้กันพื้นที่ราว 15 ไร่ จากพื้นที่ทั้งหมด 33 ไร่ ที่เดิมเคยเป็นบ้านที่พักอาศัยส่วนตัวของตระกูล เพื่อมาสร้างโรงแรมจำนวน 338 ห้อง เปิดให้บริการมาตั้งแต่ พ.ศ. 2526 บริหารโดยกลุ่มฮิลตัน โดยใช้ชื่อว่า โรงแรมฮิลตัน อินเตอร์เนชั่นแนล บางกอก ณ ปาร์คนายเลิศ ต่อมามีการปรับโฉมและและได้บริษัทแรฟเฟิลส์ อินเตอร์เนชั่นแนล เข้ามาบริหาร ภายใต้ชื่อ โรงแรมปาร์ค นายเลิศ กรุงเทพ แรฟเฟิลส์ อินเตอร์เนชั่นแนล และ โรงแรมสวิสโฮเต็ล ปาร์ค นายเลิศ ตามลำดับ
เดวิด คาร์ราดีน เสียชีวิตภายในห้องพักของโรงแรมแห่งนี้ เมื่อวันที่ 4 มิถุนายน พ.ศ. 2552
บริษัท กรุงเทพดุสิตเวชการ จำกัด (มหาชน) (BDMS) ซื้อที่ดินโครงการปาร์คนายเลิศและที่ดินโดยรอบ ประกอบด้วย อาคารโรงแรมสวิสโฮเต็ล ปาร์ค นายเลิศ, อาคาร Promenade และสิ่งปลูกสร้างอื่น ๆ รวม 15 ไร่ มูลค่ารวม 10,800 ล้านบาท ผ่านระบบของตลาดหลักทรัพย์แห่งประเทศไทยเมื่อวันที่ 28 กันยายน พ.ศ. 2559 ต่อมาในปี พ.ศ. 2562 ได้ร่วมมือกับเครือเมอเวนพิคซึ่งเป็นเครือโรงแรมสัญชาติสวิส โดยใช้ชื่อว่า "โรงแรมเมอเวนพิค บีดีเอ็มเอส เวลเนส รีสอร์ท กรุงเทพ"
หอสมุดไกเซิล

หอสมุดไกเซิล  เป็นอาคารหอสมุดหลักของมหาวิทยาลัยแคลิฟอร์เนีย แซนดีเอโก ตั้งชื่อให้เกียรติแด่เอาเดรย์และเทอโอดอร์ ซ็อยส์ ไกเซิล นักประพันธ์หนังสือเด็กชื่อดังที่เป็นที่รู้จักในนาม ดร.ซูส (Dr. Seuss) สถาปัตยกรรมที่โดดเด่นของอาคารซึ่งมีการบรรยายไว้ว่าเป็น "การอนุกรมร่วมกันของสถาปัตยกรรมบรูทัลลิสต์ และ ฟูชูริสต์" ทำให้อาคารนี้เป็นหนึ่งในอาคารที่เป็นที่จดจำมากที่สุดของวิทยาเขตแซนดีเอโก รวมถึงถูกนำมาใช้เป็นตราของวิทยาเขตนี้
หอสมุดนี้เป็นผลงานออกแบบโดยวิลเลียม พาไรรา และเปิดให้บริการในปี 1970 ในชื่อหอสมุดกลาง (Central Library) ต่อมามีการปรับปรุงสภาพใหญ่ในปี 1993 และเปลี่ยนชื่อเป็นหอสมุดมหาวิทยาลัย (University Library) ต่อมาในปี 1995 จึงเปลี่ยนชื่อเป็นหอสมุดไกเซิล ในวิทยาเขตแซนดีเอโกยังมีหอสมุดอีกแห่วคือหอสมุดแซลลี ที วอง แอฟเวอรี (Sally T. WongAvery Library) และหอสมุดนอกวิทยาเขตของมหาวิทยาลัย ได้แก่ หอจดหมายเหตุและส่วนต่อขยายหอสมุดสคริปส์ (Scripps Archives and Library Annex), ส่วนต่อขยายโกดังถนนเทรด (Trade Street Storage Annex) และ ศูนย์บริการหอสมุดยูซีเซาเทิร์นรีเจียนัล (UC Southern Regional Library Facility)
หอสมุดไกเซิลตั้งอยู่ที่ใจกลางของวิทยาเขตแซนดีเอโก ภายในเก็บรักษาวัตถุมากกว่า 7 ล้านชิ้นเพื่อการใช้งานทางการศึกษาและค้นคว้า ภายในหอสมุดยังประกอบด้วยหอจดหมายเหตุและของสะสมพิเศษแมนเดวิลล์ ซึ่งเก็ยรักษาของสะสม ดร.ซูส (Dr. Seuss Collection) ซึ่งมีทั้งภาพเขียน ภาพร่าง ฉบับตรวจทาน สมุดจด ร่างหนังสือต้นฉบับ และวัตถุอื่นที่เกี่ยวกับ ดร.ซูส จำนวนกว่า 8,500 ชิ้น ซึ่งมีอายุตั้งแต่ปี 1919 ในสมัยที่ไกเซิลยังเป็นนักเรียนมัธยม ไปจนถึงเขาเสียชีวิตในปี 1991 หัวหน้าระบบบริหารจัดการหอสมุดมีตำแหน่งเป็นบรรณารักษ์มหาวิทยาลัย เอาเดรย์ ไกเซิล (Audrey Geisel University Librarian) คนปัจจุบันคือ เอริก ที มิทเชล (Erik T. Mitchell)
กรุงเทพฯ เมืองแฟชั่น

กรุงเทพฯ เมืองแฟชั่น  เป็นโครงการภายใต้กระทรวงอุตสาหกรรม โครงการมีมูลค่าประมาณ 1.8 พันล้านบาท มีวัตถุประสงค์เพื่อพัฒนากรุงเทพมหานครให้เป็นศูนย์กลางแฟชั่นในระดับภูมิภาค และต่อยอดสู่การเป็นผู้นำแฟชั่นระดับโลกในระดับเดียวกับนิวยอร์ก ปารีส และมิลาน โครงการนี้ริเริ่มในสมัยรัฐบาลทักษิณ ชินวัตร ในปี พ.ศ. 2546
โครงการดังกล่าวมีงานเปิดตัวเมื่อวันที่ 12 กุมภาพันธ์ พ.ศ. 2547 ณ อาคารราชนาวิกสภา และอีกสามวันต่อมาได้จัดขบวนพาเหรดในชื่อ "Bangkok Fashion City Extravaganza" โดยมีทักษิณเป็นประธานในพิธีเปิด มีนางแบบและนายแบบร่วมงานประมาณ 800 คน ทั้งนี้ ขบวนเริ่มตั้งแต่แยกปทุมวัน ผ่านย่านสยาม, แยกราชประสงค์ ไปตามถนนสุขุมวิท และสิ้นสุดที่เอ็มโพเรียม
โครงการนี้มีการจัดต่อเนื่องอีกเป็นเวลา 3 ปี ก่อนสิ้นสุดลงในปี พ.ศ. 2549
พรรคก้าวใหม่ (พ.ศ. 2563)

พรรคก้าวใหม่ เป็นพรรคการเมืองของไทยในอดีตที่จดทะเบียนเป็นลำดับที่ 3/2563 เมื่อวันที่ 14 เมษายน พ.ศ. 2563 มีวรนารถ ดวงอุดม เป็นหัวหน้าพรรค และสกัณห์ อายุรพงค์ และเป็นเลขาธิการพรรค
ต่อมาในวันที่ 20 พฤษภาคม 2563 ซึ่งทางพรรคได้ทราบการลาออกในวันเดียวกัน ทำให้เหลือคณะกรรมการบริหารพรรคทั้งสิ้น 6 คน
พรรคก้าวใหม่สิ้นสภาพความเป็นพรรคการเมืองเมื่อวันที่ 19 พฤษภาคม 2565 เนื่องจากทางพรรคก้าวใหม่ไม่สามารถดำเนินการตามมาตรา 33 วรรคหนึ่ง (2) แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ได้ ก่อนที่ชื่อก้าวใหม่จะเป็นที่พูดถึงว่าเป็นชื่อพรรคสำรองของพรรคก้าวไกล ในกรณีที่พรรคก้าวไกลถูกยุบพรรค
แทรชแพนิก

แทรชแพนิก  เป็นวิดีโอเกมปริศนาสำหรับเพลย์สเตชัน 3 ที่พัฒนาโดยเจแปนสตูดิโอของโซนี่ อินเตอร์แอ็กทีฟ เอนเตอร์เทนเมนต์ และกำกับโดยทาโร มัตสึดะ เกมนี้เผยแพร่ในประเทศญี่ปุ่นเมื่อวันที่ 19 มีนาคม ค.ศ. 2009 ผ่านบริการดาวน์โหลดเพลย์สเตชันเน็ตเวิร์ก และได้รับการเปลี่ยบเทียบกับเตตริสของอีเอบนเพลย์สเตชัน 3 และปูโยปูโยเตตริส เกมที่สืบทอดโดยตรงในด้านวิธีเล่น แม้ว่าเป้าหมายของเกมนี้คืออัดขยะให้แน่น ไม่ใช่ลบแถวบล็อกออก
รางวัลสมาคมผู้กำกับภาพยนตร์ไทย ครั้งที่ 12

รางวัลสมาคมผู้กำกับภาพยนตร์ไทย ครั้งที่ 12  เป็นการประกาศผลรางวัลทางภาพยนตร์โดยสมาคมผู้กำกับภาพยนตร์ไทย ภายใต้แนวคิด "Freedom of Speech" พิธีมอบรางวัลจะมอบให้แก่บุคคลที่มีผลงานในปี 2565 งานถูกจัดขึ้นในวันที่ 4 เมษายน 2566
ร่างทรง เป็นภาพยนตร์ที่คว้ารางวัลมากที่สุดในงานถึง 7 จากทั้งหมด 12 สาขา ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม, นักแสดงนำหญิงยอดเยี่ยม, นักแสดงสมทบชายยอดเยี่ยม, นักแสดงสมทบหญิงยอดเยี่ยม, ทีมนักแสดงยอดเยี่ยม และดนตรีประกอบยอดเยี่ยม
แม่พระบรรทม

การบรรทมของพระมารดาพระเจ้า  หรือ แม่พระบรรทม เป็นการสมโภชใหญ่ (Great Feast) ในคริสตจักรอีสเทิร์นออร์ทอดอกซ์, โอเรียนทัลออร์ทอดอกซ์ และ คาทอลิกตะวันออก (ยกเว้นจารีตซีเรียตะวันออก) โดยเป็นการเฉลิมฉลองการ "บรรทมหลับ" (สิ้นพระชนม์) ของแม่พระมารี "เทโอโทโกส" ("พระมารดาพระเจ้า") และการรับพระนางเข้าสู่สวรรค์ โดยมีฉลองในวันที่ 15 สิงหาคม (28 สิงหาคมตามระบบ N.S. ในปฏิทินยูเลีย) ในชื่อ การฉลองพระบรรทม (Feast of the Dormition) ของพระมารดาพระเจ้า ในคริสต์จักรอัครทูตอาร์มีเนียไม่ได้เจาะจงวันที่ฉลองพระบรรทม แต่ใช้วันอาทิตย์ที่ใกล้วันที่ 15 สิงหาคมที่สุดแทน ในคริสต์จักรตะวันตกมีการฉลองเดียวกันในชื่อการรับแม่พระเข้าสู่สวรรค์ ยกเว้นแต่คริสต์จักรพระราชาคณะสก็อต ซึ่งมีธรรมเนียมในการฉลอง การบรรทมของพระนางพรหมจารีมารีผู้ทรงได้รับพระพร (Falling Asleep of the Blessed Virgin Mary) ในวันที่ 15 สิงหาตม
ในพระคัมภีร์ภาคพันธสัญญาใหม่ไม่มีการบันทึกการสิ้นพระชนม์หรือการบรรทมของแม่พระมารี นักประพันธ์จากศตวรรษที่ 7-8 ฮิปโปลีตุสแห่งธีบิส บันทึกไว้ในบันทึกลำดับเหตุการณ์ของภาคพันธสัญญาใหม่ที่ยังหลงเหลือบางส่วนว่าแม่พระทรงมีพระชนม์ชีพต่อ 11 ปีภายหลังพระเยซูสิ้นพระชนม์เมื่อ ค.ศ. 41
การเลือกใช้คำว่า "dormition" (บรรทม, หลับใหล) สะท้อนถึงความเชื่อว่าแม่พระมารีสิ้นพระชนม์โดยไม่ทรมาน ในสถานะของความสงบทางจิตวิญญาณ ระบบความเชื่อนี้ไม่ได้มีที่มาจากพระคัมภีร์ แต่ได้รับการยืนยันตามธรรมเนียมเคารพของออร์ทอดอกซ์ เอกสารอาพอคราฟาบางฉบับมีการเขียนยืนยันความเชื่อนี้ กระนั้นทั้งคริสต์จักรออร์ทอดอกซ์และอื่น ๆ ไม่มีการยึดถือตามเอกสารนี้ในทางจิตวิญญาณ to แนวคิดของการบรรทมในคติออร์ทอดอกซ์นั้นเหมือนกันกับคำสอนในโรมันคาทอลิก และแนวคิดการบรรทมนี้ยังแพร่หลายในคริสต์จักรตะวันตกเรื่อยมาถึงยุคกลาง ที่ซึ่งความเชื่อการยกแม่พระขึ้นสู่สวรรค์ซึ่งคล้ายกันกับคติการบรรทม เริ่มเข้ามาได้รับความนิยมแทนที่ พระสันตปาปาปีอุสที่สิบสองประกาศให้การยกแม่พระขึ้นสู่สวรรค์เป็นด็อกมาของคริสต์จักรคาทอลิกในปี 1950
รายการอ้างอิง.
<templatestyles src="Reflist/styles.css" />
ภาษาตัวซู่

ตัวซู่ (ชื่อเรียกในภาษาตนเอง: "") เป็นภาษาเชียงที่ใกล้สูญในประเทศจีนที่มีความเกี่ยวเนื่องกับทั้งกลุ่มภาษาโลโลและภาษาตันกุต ภาษาในเซี่ยตะวันตก Yu (2012) จัดให้ภาษานี้เป็นภาษาเอ่อร์ซูที่อยู่ในสาขาเชียง โดย "แทบไม่เหลือผู้พูดภาษาตัวซู่" หรือ "เกือบ" ไม่มีผู้พูดภาษาเอ่อร์ซูเหลืออีก
ชาวตัวซู่ประมาณ 2,000 คนอาศัยอยู่ในเทศมณฑลเหมี่ยนหนิงและหมู่บานโดยรอบ เช่นเดียวกันกับในเขตเมืองส่วนนอก 6 แห่งในเทศมณฑลนั้น ได้แก่ โฮ่วชาน (后山), ฟู่ซิง (复兴), ฮุ่ยอาน (惠安), ฮาฮา (哈哈), หลินหลี่ (林里) และเมืองชาปา (沙坝镇) Chirkova (2014) รายงานว่ามีผ้พูดภาษานี้มากกว่า 9 คน ทั้งหมดอยู่ในช่วงอายุ 70 ถึง 80 ปี
อาสนวิหารแม่พระบรรทม (คาร์กิว)

อาสนวิหารแม่พระบรรทม  เป็นโบสถ์คริสต์นิกายออร์ทอดอกซ์ในนครคาร์กิว ประเทศยูเครน และเป็นโบสถ์หลักของนิกายในนครคาร์กิวจนกระทั่งมีการสร้างอาสนวิหารแม่พระรับสารในปี 1901 อาสนวิหารแม่พระบรรทมตั้งอยู่บนเขามหาวิทยาลัยริมฝั่งแม่น้ำโลปาน อาคารหอระฆังทรงนีโอคลาสสิกที่สร้างขึ้นระหว่างทศวรรษ 1820 ถึง 1830 เป็นสิ่งปลูกสร้างที่สูงที่สุดของคาร์กิวจนศตวรรษที่ 21 ด้วยความสูง 90 เมตร จักรพรรดิรัสเซียเกือบทุกพระองค์นับตั้งแต่จักรพรรดินีเยกาเจรีนาที่ 2 ต่างก็เคยเสด็จพระราชดำเนินเยือนอาสนวิหารแห่งนี้มาแล้วทั้งสิ้น
ในสมัยโซเวียต เมื่อปี 1924 หอระฆังถูกแปรสภาพเป็นหอส่งสัญญาณสำหรับสถานีวิทยุของโซเวียตเนื่องด้วยความสูงของหอระฆังซึ่งสูงที่สุดในคาร์กิว ต่อมายังมีการนำอุปกรณ์รับส่งสัญญาณย้ายมาติดตั้งภายใน ซึ่งสร้างความเสียหายแก่ภาพเขียนปูนเปียกภายในอาคารอย่างมาก และในทศวรรษ 1920 พระแท่นบูชาซึ่งทำจากไม้ถูกย้ายออกไปจัดแสดงที่พิพิธภัณฑ์ศิลปะคาร์กิวซึ่งถูกเพลิงไหม้ในระหว่างสงครามโลกครั้งที่สอง ทางการของโซเวียตทำการปิดโบสถ์ในปี 1930 โดมทั้งห้าของโบสถ์ถูกทำลายทิ้ง และระฆังถูกรื้อออก ตัวอาคารแปรสภาพมาใช้งานเป็นโกดังเก็บของ และต่อมาเป็นที่ทำการของรัฐบาลท้องถิ่น หอระฆังถูกพายุหมุนสร้างความเสียหายอีกในปี 1975 และการบูรณะอาสนวิหารครั้งใหญ่กลับสู่สภาพเดิมมีขึ้นในปลายทศวรรษ 1970 การแปรสภาพกลับเป็นโบสถ์ในคริสต์จักรออร์ทอดอกซ์ยูเครนมีขึ้นในปี 2006 ภายในอาคารมีออร์แกนของสมาคมฟิลฮาร์มอนิกมาติดตั้งไว้ โดยเป็นออร์แกนยี่ห้อรีแกร์-คล็อส นำมาติดตั้งในปี 1986
ในเดือนมีนาคม 2022 อาคารของอาสนวิหารได้รับความเสียหายจากขีปนาวุธของรัสเซียระหว่างการรุกรานยูเครนโดยรัสเซีย ในเวลานั้นโบสถ์เปิดเป็นที่พักพิงสำหรับพลเมืองเพื่อหลบหนีการทิ้งระเบิดของรัสเซีย
สะพานแฟรนซิส สก็อต คีย์ (บอลทิมอร์)

สะพานแฟรนซิส สก็อต คีย์  เป็นสะพานระบบโครงถักต่อเนื่องทรงโค้ง โครงเหล็กกล้า ข้ามแม่น้ำพาแท็ปส์โคตอนล่าง ในอ่าวบอลทิมอร์ส่วนนอก บนสะพานเป็นเส้นทางของถนนสาย 695 รัฐแมริแลนด์ (Maryland Route 695) ซึ่งเชื่อมระหว่างบอลทิมอร์กับดันดัลก์ รัฐแมริแลนด์ สหรัฐอเมริกา ชื่อเดิมของสะพานคือ ทางข้ามอ่าวนอก (Outer Harbor Crossing) กระทั่งเปลี่ยนเป็นชื่อปัจจุบันในปี 1976 ชื่ออย่างง่ายของสะพานนี้ที่นิยมเรียกเช่น สะพานคีย์ (Key Bridge) และ สะพานเส้นวงแหวน (Beltway Bridge) ช่วงหลักของสะพานที่ความยาว ถือเป็นสะพานระบบโครงถักต่อเนื่องที่ยาวที่สุดในโลกเป็นอันดับสาม และเป็นสะพานที่ความยาวเป็นอันดับสองของเขตมหานครบอลทิมอร์ รองจากสะพานอ่าวเชสซาพีค
สะพานนี้เปิดใช้งานในปี 1977 และตั้งชื่อตามกวีสมัครเล่น แฟรนซิส สก็อต คีย์ (1779–1843) ผู้ประพันธ์เพลงชาติสหรัฐ "เดอะสตาร์สแปงเกิลด์แบนเนอร์" สะพานนี้เป็นชั้นนอกสุดจากทางข้ามสามทางในอ่าวของบอลติมอร์ เมื่อสร้างแล้วเสร็จ สะพานนี้เป็นส่วนสุดท้ายที่ทำให้เส้นทางของอินเตอร์สเตต 695 ครบวง หรือที่รู้จักในชื่อ "วงแหวนบอลทิมอร์" (Baltimore Beltway) นับเป็นการสิ้นสุดโครงการถนนที่กินระยะเวลานานสองทศวรรษ แม้ว่าสะพานจะใช้ป้าย I-695 แต่ทางการกำหนดให้สะพานนี้เป็นส่วนหนึ่งของทางหลวงรัฐแมริแลนด์หมายเลข 695
ในอดีต สะพานคีย์เป็นสะพานเก็บค่าผ่านทาง ซึ่งบริหารงานโดยองค์การขนส่งรัฐแมริแลนด์ (MDTA) อัตราค่าผ่านทางอยู่ที่ 4.00 ดอลล่าร์สหรัฐ (ปี 2013) สะพานนี้อยู่ภายใต้ระบบอีซีพาส กระทั่งปี 2019 ซึ่ง MDTA ประกาศว่าสะพานจะปรับระบบค่าผ่านทางเป็นระบบไม่ใช้เงินสดภายในเดือนตุลาคม 2019 ระบบเก็บค่าผ่านทางโดยไม่ใช้เงินสดเริ่มต้นในปลายเดือนตุลาคม 2019 เป็นต้นมา
ช่วงหลักของสะพานถล่มลงมาในวันที่ 26 มีนาคม 2024 เมื่อเรือขนส่งบรรทุก เอ็มวี ดาลี ชนเข้ากับเสารับน้ำหนักของสะพานทำให้โครงสร้างถล่ม
เหตุสะพานแฟรนซิส สก็อต คีย์ ถล่ม

เมื่อวันที่ 26 มีนาคม ค.ศ. 2024 เวลา 01:28 น. ตามเวลาเขตตะวันออก (05:28 น. ตามเวลาสากลเชิงพิกัด) ช่วงหลักของสะพานแฟรนซิส สก็อต คีย์ ในนครบอลทิมอร์ รัฐแมริแลนด์ สหรัฐอเมริกา ถล่มลงหลังเรือขนส่งตู้คอนเทนเนอร์ "เอ็มวี ดาลี" ชนเข้ากับเสารับน้ำหนักหนึ่งของสะพาน
สำนักงานดับเพลิงนครบอลทิมอร์แจ้งว่ามียานพาหนะอย่างน้อย 7 คันที่ร่วงลงในน้ำ สามารถกู้ภัยขึ้นจากแม่น้ำได้แล้วสองคน หนึ่งคนบาดเจ็บสาหัสและถูกนำส่งโรงพยาบาล เชื่อว่ายังมีบุคคลสูญหายอีกอย่างน้อยหกคน
ภูมิหลัง.
สะพานแฟรนซิส สก็อต คีย์ เป็นสะพานระบบโครงถักต่อเนื่องโค้งเหล็กกล้า เปิดใช้งานในปี 1977 ข้ามแม่น้ำพาแท็ปสโค ซึ่งเป็นทางผ่านสำคัญของท่าบอลทิมอร์ ความยาว สี่เลน เส้นทางละสองเลน และมีการใช้งานโดยพาหนะเฉลี่ย 11 ล้านคันต่อปี หรือประมาณ 31,000 คันต่อวัน
เรือ "เอ็มวี ดาลี" เป็นเรือขนส่ง สร้างขึ้นในปี 2015 มีความยาว ในปี 2016 เคยเกิดเหตุส่วนทอดสมอ (เบิร์ธ) เสียหายระหว่างอยู่ที่ท่าอันต์เวิร์ป ไม่มีผู้ได้รับบาดเจ็บ เรือนี้จดทะเบียนในสิงคโปร์ และเป็นของบริษัทขนส่งสัญชาติกรีก ก่อนมาถึงที่เกิดเหตุได้เดินทางมาจากปานามา มุ่งหน้าสหรัฐ โดยมาถึงนครนิวยอร์กในวันที่ 19 มีนาคม 2024 และมาถึงบอลทิมอร์ในวันที่ 23 มีนาคม 2024 ระหว่างเกิดเหตุในวันที่ 26 มีนาคม เรืออยู่ภายใต้สัญญางานกับบริษัทแมร์สก์ เจ้าหน้าที่ทั้ง 22 คนบนเรือเป็นสัญชาติอินเดีย
เหตุการณ์.
เรือ "ดาลี" ออกจากท่าบอลทิมอร์เมื่อเวลาประมาณ 00:44 น. EDT (04:44 น. UTC) ของวันที่ 26 มกราคม ค.ศ. 2024 โดยได้ขนส่งตู้คอนเทนเนอร์กว่า 3,000 ตู้ ออกสู่โคลัมโบ ประเทศศรีลังกา โดยเมื่อเวลาประมาณ 01:26 น. เรือประสบเหตุ "ไฟฟ้าล้มเหลวโดยสิ้นเชิง" และเริ่มลอยออกห่างจากช่องทางเดินเรือเดิม (เครื่องกำเนิดไฟฟ้าสำรองไม่ได้จ่ายพลังงานให้กับระบบขับเคลื่อน) จากนั้นจึงได้มีการทอดสมอตามขั้นตอนฉุกเฉิน และในเวลาประมาณ 01:30 น. (05:30 น. UTC) มีการแจ้งสัญญาณเมย์เดย์จากเรือ โดยแจ้งถึงกระทรวงคมนาคมแมริแลนด์ว่าการสูญเสียการควบคุมเรือและอาจชนเข้ากับสะพานจากการสูญเสียแรงขับ หลังจากการชนไฟของเรือดับและสว่างขึ้นอีกครั้ง แล้วก็ดับลงอีกครั้งก่อนที่จะติดขึ้นใหม่อีกครั้งพร้อมควันลอยออกมาจากปล่องไฟของเรือ พร้อมกันนั้นได้มีการสั่งปิดการจราจรบนสะพาน โดยสะพานฝั่งทิศใต้ปิดการจราจรในเวลาประมาณ 1:27 น. และฝั่งเหนือในเวลา 1.28 น. ประมาณ 30 วินาทีก่อนสะพานถล่ม
เมื่อเวลา 01:28 น. เรือชนเข้ากับเสาตอม่อของสะพาน ใต้โครงโลหะทางตะวันตกเฉียงใต้ด้วยความเร็ว 8 นอต (15 กม./ชม.) โดยได้มีการบันทึกวิดีโอในช่วงการชนและการถล่มของสะพาน ข้อมูลจากระบบ AIS แสดงให้เห็นว่าเรือแล่นด้วยความเร็ว 8.7 นอต (16.1 กม./ชม.) เมื่อเวลา 01:25 น. ก่อนออกจากช่องแคบและลดความเร็วลงเหลือ 6.8 นอต (12.6 กม./ชม.) เมื่อเกิดการชนในอีกสองนาทีต่อมา
ภายในไม่กี่วินาทีหลังการชน สะพานได้แตกออกเป็นหลายจุดและถล่มลงมา โดยช่วงหลักของสะพานตกลงไปบนหัวเรือ โดยในช่วงที่เกิดการถล่ม มีรถยนต์หลายคันอยู่บนสะพาน แต่เชื่อว่าไม่มีใครอยู่ข้างใน พอล วีเดเฟลด์ รัฐมนตรีกระทรวงคมนาคมของรัฐแมริแลนด์กล่าวว่าคนงานกำลังซ่อมแซมหลุมบ่อบนสะพานในช่วงเวลาที่สะพานถล่มลง
สโมสรฟุตบอลเอฮิเมะ

สโมสรฟุตบอลเอฮิเมะ (愛媛フットボールクラブ, "Ehime Futtobōrukurabu") หรือที่รู้จักกันทั่วไปในชื่อเอฮิเมะ เอฟซี (愛媛FC, "Ehime Efu Shī") เป็นสโมสรฟุตบอลระดับอาชีพที่ตั้งอยู่ในมัตสึยามะ ซึ่งเป็นเมืองหลวงของจังหวัดเอฮิเมะ ประเทศญี่ปุ่น ปัจจุบันสโมสรนี้แข่งในเจ2 ลีก ซึ่งเป็นฟุตบอลอาชีพระดับสองของญี่ปุ่น พวกเขากลับมาสู่เจลีก ดิวิชัน 2 เมื่อ ค.ศ. 2024 หลังจากเลื่อนชั้นในฐานะแชมป์ลีกระดับสามในฤดูกาล 2023
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ เอกนิษฐ์ ปัญญา
ประวัติ.
สโมสรแห่งนี้ก่อตั้งขึ้นใน ค.ศ. 1970 ในชื่อสโมสรฟุตบอลมัตสึยามะ และเปลี่ยนชื่อเป็นสโมสรฟุตบอลเอฮิเมะใน ค.ศ. 1995 นับเป็นเวลาหลายปีที่มัตสึยามะได้เข้าร่วมการแข่งในลีกระดับภูมิภาคและระดับจังหวัด โดยที่มัตสึยามะได้เป็นตัวแทนในเจแปนซอกเกอร์ลีกโดยสโมสรท้องถิ่นของบริษัทเทจิง
ทั้งนี้ สโมสรฟุตบอลเอฮิเมะได้รับการเลื่อนชั้นสู่เจแปนฟุตบอลลีกใน ค.ศ. 2003 หลังจากคว้าแชมป์เจแปนฟุตบอลลีกในฤดูกาล 2005 ทีมเอฮิเมะใช้เวลา 16 ฤดูกาลในเจลีก ดิวิชัน 2 ก่อนที่จะตกชั้นไปเจลีก ดิวิชัน 3 เมื่อสิ้นสุดฤดูกาล 2021
เมื่อวันที่ 28 พฤศจิกายน ค.ศ. 2007 ทีมเอฮิเมะสร้างความตกใจครั้งใหญ่ด้วยการเขี่ยอูราวะ เรดไดมอนส์ ผู้ชนะเอเอฟซีแชมเปียนส์ลีก 2007 ออกจากรอบที่สี่จากฟุตบอลชิงถ้วยพระราชทานสมเด็จพระจักรพรรดิด้วยชัยชนะ 2 ประตูต่อ 0 ในเกมเหย้าของอูราวะ ที่สนามกีฬาอูราวะโคมาบะ
ในวันที่ 11 พฤศจิกายน ค.ศ. 2023 หลังจากห่างหายไปจากดิวิชันสองของญี่ปุ่นเป็นเวลาสองปี ทีมเอฮิเมะก็กลับสู่เจลีก ดิวิชัน 2 อย่างเป็นทางการสำหรับฤดูกาล 2024 พวกเขาได้รับการเลื่อนชั้นในฐานะแชมป์เจลีก ดิวิชัน 3 ของฤดูกาล 2023 ด้วยการชนะอย่างหวุดหวิด 1 ประตูต่อ 0 กับคู่แข่งในพื้นที่ของพวกเขาอย่างสโมสรฟุตบอลอิมาบาริในสัปดาห์ที่ 35 ของการแข่ง โดยริกิ มัตสึดะ ยิงได้ประตูเดียวในแมตช์ดังกล่าว
สนามกีฬา.
สโมสรนี้แข่งเกมเหย้าที่สนามกีฬานินจิเนียร์ ในเมืองมัตสึยามะ จังหวัดเอฮิเมะ ซึ่งสนามกีฬาดังกล่าวเป็นของจังหวัดเอฮิเมะ จุผู้ชมได้ 21,419 คน ศูนย์กีฬาแห่งนี้ดำเนินการและจัดการโดยองค์การส่งเสริมกีฬาประจำจังหวัดเอฮิเมะในฐานะผู้จัดการที่ได้รับมอบหมาย
 "ณ วันที่ 8 มกราคม 2025"
ผู้เล่นปัจจุบัน.
<templatestyles src="Template:Football squad player/styles.css" />
เอ็มวี ดาลี

ดาลี (อักษรโรมัน: "Dali") เป็นเรือขนส่งที่ขึ้นทะเบียนกับประเทศสิงคโปร์ โดยเป็นเรือของบริษัทเกรซ โอเชียน จำกัด (Grace Ocean Pte Ltd) จากข้อมูลในปี 2024 ในเดือนมีนาคม 2024 เรือชนเข้ากับสะพานแฟรนซิส สก็อต คีย์ ในนครบอลทิมอร์ รัฐแมริแลนด์ สหรัฐ ทำให้สะพานถล่ม
การก่อสร้างและลักษณะ.
เรือ "ดาลี" เริ่มต้นก่อสร้างในปี 2014 ที่อู่ต่อเรือของเอ็ชดีฮุนได เฮฟวีอินดัสทรีส์ ในเมืองอ็อลซัน ประเทศเกาหลีใต้ "ดาลี" และเรือน้อง "เซซาน" (Cezanne) ตั้งชื่อตามศิลปินเอก ซัลบาโด ดาลี และ พอล เซซาน ตามลำดับ เรือทั้งสองถูกส่งมอบแก่เจ้าของแรก ซึ่งคือ โอเชียนบัลก์ มารีไทม์ เอสเอ (Oceanbulk Maritime SA) ในต้นปี 2015 โดยเริ่มแรก "ดาลี" ขึ้นทะเบียนในมาฮูโร หมู่เกาะมาร์แชล 
เรือจัดเป็นประเภทเนโอปานาแม็กซ์ มีน้ำหนักรวม 95,128 ตัน ยาว 300 เมตร เครื่องยนต์เรือเป็นเครื่องยนต์ดีเซลเก้าสูบขนาดกำลัง 41480 kW MAN B&W 9S90ME-C9.2 2-stroke ชนิด single acting ความเร็วสูงสุด 22 น็อต ความจุ 10,000 TEU
ไอลิท

ไอลิท (หรือตัวพิมพ์ใหญ่ทั้งหมด เกาหลี: ; อาร์อาร์: "aillit") เป็นเกิร์ลกรุปเกาหลีใต้ที่ก่อตั้งโดยบีลิฟต์แล็บ ซึ่งเป็นค่ายย่อยของไฮบ์ ผ่านรายการการแข่งขันเอาชีวิตรอด "R U Next?" ทางช่องเจทีบีซี กลุ่มประกอบด้วยสมาชิกห้าคน ได้แก่ ยุนอา, มินจู, โมกะ, ว็อนฮี และอิโรฮะ กลุ่มเปิดตัวเมื่อวันที่ 25 มีนาคม ค.ศ. 2024 ด้วยอีพี "Super Real Me"
ชื่อ.
ที่มาจากคำว่า I will และ it ผสมเข้าด้วยกัน ณ งานแถลงข่าวในโซลหนึ่งในสมาชิกได้กล่าวว่า "ชื่อกลุ่มของเราคือการผสมผสานระหว่างคำว่า 'will' ซึ่งแสดงถึงเจตจำนงอิสระและการผจญภัยและ 'it' ซึ่งเป็นสัญลักษณ์ของบางสิ่งที่พิเศษ เราเป็นกลุ่มที่มีศักยภาพอย่างมากในการทำให้ผู้คนตั้งตารอสิ่งที่เราสามารถทำได้และสิ่งที่เราอยากเป็น"
อาโอะ ทานากะ

อาโอะ ทานากะ  เป็นนักฟุตบอลอาชีพชาวญี่ปุ่น ที่เล่นตำแหน่งกองกลางให้กับสโมสรลีดส์ยูไนเต็ดใน พรีเมียร์ลีก และทีมชาติญี่ปุ่น
 "ณ วันที่ แมตช์ที่เล่นเมื่อวันที่ 15 มีนาคม 2024"
ลิขิตกามเทพ

ลิขิตกามเทพ เป็นละครโทรทัศน์ไทยแนวดราม่า/ตลก/โรแมนติก ปี 2550 จากการกำกับของ ป้าแจ๋ว ยุทธนา ลอพันธุ์ไพบูลย์ นำแสดงโดย แอน ทองประสม, กฤษฎา พรเวโรจน์, อภินันท์ ประเสริฐวัฒนกุล และสกาวใจ พูนสวัสดิ์ ออกอากาศทางช่อง 3 ทุกวันจันทร์และอังคาร เวลา 20.30–22.30 น. ระหว่างวันที่ 20 พฤศจิกายน ถึง 31 ธันวาคม 2550
ต่อมาในปี 2567 ช่อง 3 เอชดีและค่ายรักละครได้นำละครเรื่องนี้กลับมาสร้างใหม่อีกครั้ง พร้อมกับเปลี่ยนชื่อเรื่องเป็นจนกว่าจะได้รักกัน โดยเปลี่ยนชื่อตัวละคร ดัดแปลงเนื้อหา แต่ยังคงโครงเรื่องเดิมเอาไว้ นำแสดงโดย ปริญ สุภารัตน์ และอุรัสยา เสปอร์บันด์ ออกอากาศทางช่อง 3 เอชดี ทุกวันจันทร์และอังคาร เวลา 20.30 น.
เรื่องย่อ.
เรื่องราวของ กานพลู (แอน ทองประสม) หญิงสาวที่เพิ่งถูก ภาดา (อภินันท์ ประเสริฐวัฒนกุล) แฟนหนุ่มนอกใจไปมีคนอื่น จำเป็นต้องแต่งงานกับเศรษฐีอายุคราวพ่ออย่าง พ่อเลี้ยงบดินทร์ (มนตรี เจนอักษร) ด้วยเหตุผลบางอย่าง โดยที่เธอไม่รู้เลยว่าพ่อเลี้ยงบดินทร์เป็นพ่อของ พินิจนัย (กฤษฎา พรเวโรจน์) ชายหนุ่มที่เธอคิดว่าเขาขืนใจเธอ และผู้หญิงที่ทำให้ภาดานอกใจเธอคือ เภรี (สกาวใจ พูนสวัสดิ์) อดีตคนรักของพินิจนัยที่เธอคิดว่าเขาจน ทำให้พินิจนัยไม่พอใจและมีอคติกับกานพลูเพราะคิดว่ากานพลูจะมาหลอกพ่อของเขา
กองบัญชาการกองทัพรัสเซียใต้

กองบัญชาการกองทัพรัสเซียใต้ ("Osoboye soveschaniye pri Glavkome VSYuR") เป็นหน่วยบริหารทางการเมืองของกองกำลังต่อต้านบอลเชวิคทางภาคใต้ของรัสเซียที่ก่อตั้งขึ้นในช่วงสงครามกลางเมืองรัสเซีย ระหว่าง ค.ศ. 1918–1919 โดยกองบัญชาการมีบทบาทเป็นเสมือนรัฐบาลที่ควบคุมพื้นที่ที่อยู่ในบัญชาการของกองทัพอาสาสมัครและกองทัพรัสเซียใต้ ภายใต้จุดประสงค์ในการรวมกองกำลังต่อต้านโซเวียตทั้งหมดเป็นหนึ่งเดียวเพื่อฟื้นฟู "รัสเซียหนึ่งเดียว" อีกครั้งหลังจากเผชิญกับการล่มสลายจากผลลัพธ์ของการปฏิวัติ
กองบัญชาการกองทัพรัสเซียใต้จัดตั้งขึ้นเมื่อวันที่ 31 สิงหาคม ค.ศ. 1918 ณ เมืองเยคาเตรีโนดาร์ อันเป็นที่ตั้งของหน่วยบริหารราชการพลเรือนสูงสุดภายใต้ผู้บัญชาการทหารกองทัพอาสาสมัคร โดยมีนายพล มีฮาอิล อะเลคเซเยฟ เป็นผู้บัญชาการทหารคนแรก และเปลี่ยนผ่านสู่นายพล อันตอน เดนีกิน ซึ่งในเวลาต่อมากองบัญชาการจะแปรสภาพเป็นองค์การทางกฎหมายและการบริหารที่อยู่ในความรับผิดชอบของผู้บัญชาการทหารกองทัพอาสาสมัคร
ต่อมาเมื่อวันที่ 30 ธันวาคม ค.ศ. 1919 เดนีกินประกาศยกเลิกกองบัญชาการเพื่อเปลี่ยนสถานภาพเป็น รัฐบาลผู้บัญชาการทหารกองทัพรัสเซียใต้ ("Pravitel'stvom pri Glavnokomanduyushchem VSYuR") ซึ่งเป็นหน่วยบริหารอย่างสมบูรณ์ และต่อมาในเดือนมีนาคม ค.ศ. 1920 จะกลายเป็นรัฐบาลรัสเซียใต้
3.7 ซม. ฟลัค 18/36/37

3.7 ซม. ฟลัค (Flak) 18/36/37 เป็นหนึ่งในปืนต่อต้านอากาศยานที่ถูกผลิตโดยนาซีเยอรมนี ที่ถูกใช้งานอย่างแพร่หลายในสงครามโลกครั้งที่สอง ปืนใหญ่แบบอัตโนมัติและต่อสู้กับเครื่องบินฝ่ายข้าศึกได้อย่างมีประสิทธิภาพ ด้วยระดับความสูงถึง 4,200 เมตร ปืนใหญ่ได้ถูกผลิตขึ้นทั้งแบบลากจูงและอัตตาจร ประกอบด้วยหลักการที่ยืดหยุ่น เยอรมันได้ใช้ชิ้นส่วนต่อต้านอากาศยานเหล่านี้ในบทบาทการสนับสนุนภาคพื้นดิน ปืน 37. มม. คาลิเบอร์ก็ไม่มีข้อยกเว้นเช่นกัน ด้วยความปราชัยของเยอรมนี การผลิตได้ยุติลงและโดยรวมแล้ว ปืนต่อต้านอากาศยานรุ่น 37 มม. คาลิเบอร์ก็ได้เลิกใช้งานทีละเล็กทีละน้อย และถูกแทนที่ด้วยปืน โบฟอร์ส 40 มม.(Bofors 40 mm) และถัดมา ชิ้นส่วนต่อต้านอากาศรุ่น 35 มม. ที่ได้ถูกผลิตขึ้นในสวิตเซอร์แลนด์
กีฬาแฮนด์บอลในโอลิมปิกฤดูร้อน 2024 – ทีมชาย

การแข่งขันแฮนด์บอลชายในโอลิมปิกฤดูร้อน 2024 จะเป็นรายการแฮนด์บอลครั้งที่ 15 สำหรับผู้ชายในกีฬาโอลิมปิกฤดูร้อน โดยจะจัดขึ้นตั้งแต่วันที่ 27 กรกฎาคม ถึง 11 สิงหาคม พ.ศ. 2567 การแข่งขันรอบแรกจะเล่นที่สนามกีฬาเซาท์ปารีส 6 ในปารีส และรอบชิงชนะเลิศที่สนามกีฬาปิแอร์ โมรอยในลีล ประเทศฝรั่งเศส
กำหนดการ.
Tตารางการแข่งขันมีดังนี้
<templatestyles src="Olympic schedule legend/styles.css"/>
การจับฉลาก.
การจับสลากจะจัดขึ้นในวันที่ 16 เมษายน พ.ศ. 2567
การจัดกลุ่ม.
การจัดกลุ่มเปิดเผยเมื่อวันที่ 17 มีนาคม พ.ศ. 2567
เอียวจ๋ง

เอียวจ๋ง มีชื่อในภาษาจีนกลางว่า หยาง จง  ชื่อรอง ชูปั๋ว  เป็นขุนนางของรัฐวุยก๊กในยุคสามก๊กของจีน 
ประวัติ.
เอียวจ๋งรับราชการกับโจซองผู้สำเร็จราชการแทนพระองค์ของรัฐวุยก๊กในรัชสมัยจักรพรรดิโจฮอง โดยเอียวจ๋งดำรงตำแหน่งนายทะเบียน (主簿 "จูปู้")
ในวันที่ 5 กุมภาพันธ์ ค.ศ. 249 สุมาอี้ก่อการรัฐประหารยึดอำนาจโจซองในนครลกเอี๋ยง เวลานั้นโจซองตามเสด็จจักรพรรดิโจฮองไปสุสานโกเบงเหลง (高平陵 "เกาผิงหลิง") สุมาอี้ส่งข้อเสนอไปถึงโจซองให้ยอมแพ้และสละอำนาจของตน แล้วโจซองกับครอบครัวจะไม่เป็นอันตราย โจซองคิดจะมอบตราประจำตำแหน่งส่งไปให้สุมาอี้ เอียวจ๋งจึงทัดทานการสละอำนาจของโจซองโดยกล่าว "นายท่านยังมีองค์ประมุขและกุมอำนาจอยู่ บัดนี้กลับต้องการยอมจำนน ไม่เป็นการไปตะแลงแกงเพื่อขอให้ตัดศีรษะตนหรอกหรือ" โจซองไม่ฟังคำของเอียวจ๋ง
ต่อมามีเจ้าหน้าที่ไปรายงานสุมาอี้เรื่องที่เอียวจ๋งแนะนำโจซองให้ก่อกบฏ สุมาอี้พูดว่า "ต่างตนต่างก็มีนายของตน" และไม่ดำเนินการสืบสวนใด ๆ กับเอียวจ๋ง และยังตั้งเอียวจ๋งเป็นขุนนางสำนักราชเลขาธิการ (尚書郎 "ช่างชูหลาง")
ใน"จิ้นจี้" (晉紀) ของกาน เป่า (干寶) ระบุว่าหลังจากที่โจซองถูกประหารชีวิต สุมาอี้ตั้งให้เอียวจ๋งเป็นเสนาธิการทัพสงบตะวันออก (安東參軍 "อานตงชานจฺวิน") ต่อมาเอียวจ๋งได้เป็นหัวหน้าเลขานุการ (長史 "จ๋างสื่อ") ของสุมาเจียวผู้เป็นขุนพลสงบภาคตะวันออก (安東將軍 "อานตงเจียงจฺวิน")
ผู้สำเร็จราชการฟิลิปปินส์

ผู้สำเร็จราชการฟิลิปปินส์  เป็นตำแหน่งผู้บริหารรัฐบาลในสมัยอาณานิคมของฟิลิปปินส์ ปกครองโดยเม็กซิโกซิตีและมาดริด (ค.ศ. 1565–1898), สหรัฐ (ค.ศ. 1898–1946), บริเตนใหญ่ (ค.ศ. 1762–1764) และญี่ปุ่น (ค.ศ. 1942–1945)
เซาเทิร์นกอทิก

เซาเทิร์นกอทิก  เป็นประเภทย่อยของบันเทิงคดีกอทิกที่มีฉากหรือแก่นเรื่องในภาคใต้ของสหรัฐ เซาเทิร์นกอทิกมักเล่าถึงตัวละครที่ผิดปกติและบกพร่องที่อาจเกี่ยวข้องกับฮูดู ฉากเรื่องที่เสื่อมโทรมและรกร้าง สถานการณ์แปลกประหลาดและเหตุการณ์เลวร้ายอันเป็นผลจากความยากจน ความแปลกแยกทางสังคม อาชญากรรมและความรุนแรง
องค์ประกอบของบันเทิงคดีกอทิกในภาคใต้ของสหรัฐ
ปรากฏครั้งแรกช่วงก่อนและหลังสงครามกลางเมืองอเมริกาในคริสต์ศตวรรษที่ 19 ในงานของเฮนรี เคลย์ ลูอิสและมาร์ก ทเวน และเป็นรูปเป็นร่างมากขึ้นในคริสต์ศตวรรษที่ 20 เมื่อคติจินตนิยมมืด (Dark Romanticism) อารมณ์ขันทางภาคใต้และวรรณกรรมธรรมชาตินิยมผสานรวมกันจนกลายเป็นเครื่องมือวิพากษ์สังคม งานประเภทเซาเทิร์นกอทิกสะท้อนภาพภาคใต้ของสหรัฐหลังการล่มสลายของสมาพันธรัฐอเมริกา (ฝ่ายใต้) และความขมขื่นของฝ่ายใต้ที่แพ้สงครามช่วงสมัยการบูรณะซึ่งเพิ่มคตินิยมเชื้อชาติ การกระทำทารุณและความสุดโต่งทางศาสนาในภูมิภาคนั้น
งานประเภทเซาเทิร์นกอทิกมักสำรวจความบ้าคลั่ง ความเสื่อมโทรม ความสิ้นหวังและสิ่งลี้ลับ รวมถึงยังมุ่งสนใจประวัติศาสตร์แรงงานทาส การเหยียดผิว ความหวาดกลัวโลกภายนอกและปัญหาสังคมจากในอดีต มีฉากซากปรักหักพังของอาคารหรือที่ดินเพาะปลูกที่เคยรุ่งเรืองในสมัยการใช้แรงงานทาส คล้ายบันเทิงคดีกอทิกที่นิยมใช้ฉากปราสาทเก่า งานประเภทเซาเทิร์นกอทิกมักเล่าเรื่องประหลาดในช่วงก่อนสงคราม (Antebellum South) หรืออดีตลึกลับในครอบครัวและสังคม ตัวอย่างนักเขียนแนวนี้ ได้แก่ ทรูแมน คาโพตี วิลเลียม ฟอกเนอร์ คอร์แม็ค แม็คคาร์ธี คาร์สัน แมคคัลเลอส์และแฟลนเนอรี โอคอนเนอร์
ภูตรับใช้

ในคติชนวิทยาของยุโรปในสมัยกลางและสมัยใหม่ตอนต้น เชื่อกันว่าภูตรับใช้ (หรือชื่อเรียกอย่างแท้จริงคือวิญญาณภูตรับใช้ ในขณะที่ "familiar" ในภาษาอังกฤษยังหมายถึง "เพื่อนสนิท" หรือสหาย และอาจเห็นในชื่อวิทยาศาสตร์ของสุนัขคือ "Canis familiaris") เชื่อกันว่าเป็นสิ่งเหนือธรรมชาติหรือผู้พิทักษ์จิตวิญญาณที่จะปกป้องหรือช่วยเหลือหมอเวทมนตร์และหมอเวทมนตร์ผู้รอบรู้ในทางไสยศาสตร์ ตามบันทึกของยุคดังกล่าว ผู้ที่ถูกกล่าวหาว่าเคยติดต่อกับวิญญาณภูตรับใช้ได้รายงานว่าพวกมันสามารถปรากฏออกมาได้หลายรูปแบบ ซึ่งโดยปกติจะเป็นสัตว์ แต่บางครั้งก็เป็นรูปมนุษย์หรือรูปทรงคล้ายมนุษย์ และถูกอธิบายว่าเป็น "รูปแบบสามมิติที่ชัดเจน, มีสีสันชัดเจน, มีชีวิตชีวาด้วยการเคลื่อนไหวและเสียง" เมื่อเทียบกับคำอธิบายของผีที่มี "รูปแบบควันที่ไม่ชัดเจน"
เมื่อพวกมันรับใช้หมอเวทมนตร์ พวกมันมักจะถูกคิดว่าเป็นภูตมุ่งร้าย แต่เมื่อทำงานให้แก่หมอเวทมนตร์ผู้รอบรู้ พวกมันมักจะถูกมองว่ามีเมตตา (แม้ว่าจะมีความคลุมเครือในทั้งสองกรณีก็ตาม) โดยแบบแรกมักถูกจัดว่าเป็นปิศาจ ในขณะที่แบบหลังมักถูกมองว่าเป็นภูต ส่วนจุดประสงค์หลักของภูตรับใช้คือการรับใช้หมอเวทมนตร์ โดยให้ความคุ้มครองพวกเขาเมื่อพวกเขาเข้ามามีอำนาจใหม่
ตั้งแต่คริสต์ศตวรรษที่ 20 ผู้ฝึกหัดเวทมนตร์บางคน รวมถึงสาวกลัทธินอกศาสนาใหม่แห่งนิกายวิคคา ใช้แนวคิดเรื่องภูตรับใช้ เนื่องจากมีความเกี่ยวข้องกับเวทมนตร์รูปแบบเก่า ๆ โดยผู้ฝึกหัดร่วมสมัยเหล่านี้ใช้สัตว์เลี้ยงหรือสัตว์ป่า หรือเชื่อว่าภูตรับใช้ที่มองไม่เห็นทำหน้าที่เป็นผู้ช่วยด้านเวทมนตร์
สฺวี่ ชิวอี๋

สฺวี่ ชิวอี๋  หรือ เมเปิล โหย เช้าหยี่ (กวางตุ้ง: heoi2 cau1 ji4, เกิด 20 กรกฎาคม 1968) เป็นนักร้องและนักแสดงหญิงชาวฮ่องกง เพลงที่โด่งดังที่สุดของเธอคือ "現代愛情故事" (เรื่องราวรักใคร่ยุคปัจจุบัน) ซึ่งร้องคู่กับจาง จื้อหลิน
ประวัติ.
สฺวี่ ชิวอี๋เกิดในครอบครัวนักแสดงงิ้วกวางตุ้ง พ่อของเธอคือ สวี่ เจียนซิ่น (許堅信) เป็นนักแสดงงิ้วกวางตุ้งชื่อดังของฮ่องกง เธอเริ่มเรียนการร้องเพลงงิ้วกวางตุ้งและศิลปะการต่อสู้เมื่ออายุหกขวบ
รากอักษรคังซี

รากอักษรคังซี ทั้งหมด 214 ตัว ได้รับการใส่บรรจุ "พจนานุกรมคังซี" สมัยศตวรรษที่ 18 เพื่อช่วยในการจัดหมวดหมู่ ตัวอักษรจีน โดยจะจัดเรียงตาม จำนวนลำดับขีด เป็นหลัก เป็นระบบที่ได้รับความนิยมมากที่สุดสำหรับพจนานุกรมซึ่งเรียงลำดับอักขระตามรากและการนับเส้นขีด
กิตติธัช ประดับ

กิตติธัช ประดับ (เกิด 22 กันยายน 2529) เป็นนักแสดงชาวไทย ปัจจุบันเป็นนักแสดงในสังกัดช่อง 3 เอชดี
ประวัติ.
กิตติธัช ประดับ มีชื่อเล่นว่า เบิร์ด เกิดเมื่อวันที่ 22 กันยายน 2529 เข้าสู่วงการจากการประกวด M Thailand เมื่อปี 2555 ซึ่งเป็นเวทีที่ทางช่อง 3 จัดขึ้นเพื่อเฟ้นหาพระเอกหน้าใหม่ที่มีบุคลิกที่ดี ทักษะการแสดงที่โดดเด่นไม่เหมือนใคร โดยกิตติธัชเข้าถึงรอบ 10 คนสุดท้าย หลังจากนั้นเขาจึงได้รับการทาบทามให้เซ็นสัญญาเป็นนักแสดงในสังกัดช่อง 3 ทันที
โดยละครเรื่องแรกของเขาที่ออกอากาศคือละครเรื่องแม่เปียดื้อ เมื่อปี 2556 ในฐานะนักแสดงรับเชิญ โดยรับบทเป็น จ่าเทพ
ไช่ กั๋วเฉฺวียน

ไช่ กั๋วเฉฺวียน  หรือ เทเรนซ์ ชอย กวอกขวิ่น (กวางตุ้ง: coi3 gwok3 kyun4, เกิด 24 ธันวาคม 1953) เป็นนักร้องและนักแต่งเพลง และนักดนตรี ชาวฮ่องกง เขายังเป็นหนึ่งในนักร้อง-นักแต่งเพลงไม่กี่คนในฮ่องกงที่เชี่ยวชาญด้านการแต่งเพลงไมเนอร์คีย์ ผลงานที่เป็นตัวแทนของเขา ได้แก่เพลง 不裝飾你的夢 (ไม่ตกแต่งฝันของเธอ) ซึ่งทำนองเพลงนี้ได้ถูกนำมาร้องเป็นเพลงไทยชื่อ "ความในใจ" โดยวงเรนโบว์ เขาได้รับรางวัล 傑出生命勇士 ในปี 2008
Psammodromus algirus

Psammodromus algirus เป็นชนิดของกิ้งก่าในวงศ์ Lacertidae พบได้ในยุโรปตะวันตกเฉียงใต้และแอฟริกาตะวันตกเฉียงเหนือ
ชนิดย่อย.
ปัจจุบันมีชนิดย่อยถึง 4 ชนิด:
ที่อยู่อาศัย.
"P. algirus" มักปรากฏอยู่ในบริเวณที่มีพืชพรรณที่เป็นพุ่มหนาแน่น แต่ก็สามารถเสี่ยงภัยไปยังพื้นที่เปิดโล่งกว่า สามารถพบได้ที่ระดับความสูงไม่เกิน เหนือระดับน้ำทะเล แต่จะพบได้ทั่วไปที่ระดับความสูงที่ต่ำกว่า
อาหาร.
อาหารหลักของ "Psammodromus algirus" คือสัตว์ขาปล้องบนพื้นดิน โดยเฉพาะ Orthoptera, Formicidae, Coleoptera, Hemiptera และ Araneae.
กฎหมายอาญา มาตรา 175 (เยอรมนี)

กฎหมายอาญา มาตรา 175  เป็นบทบัญญัติในประมวลกฎหมายอาญาเยอรมัน ซึ่งกำหนดให้ความสัมพันธ์ทางเพศระหว่างชาย–ชายถือเป็นอาชญากรรม เริ่มบังคับใช้เมื่อ 15 พฤษภาคม 1871 ในสมัยสมาพันธรัฐเยอรมันเหนือ ซึ่งหลังจากนั้นเพียงหนึ่งปี ก็กลายเป็นกฎหมายที่บังคับใช้ทั่วจักรวรรดิเยอรมัน และถูกบังคับใช้ต่อเนื่องยาวนาน (ยกเว้นในเยอรมนีตะวันออก) จนกระทั่งถูกยกเลิกอย่างสมบูรณ์เมื่อ 10 มีนาคม 1994 ซึ่งตลอดช่วงเวลาการบังคับใช้ดังกล่าว มีผู้ชายกว่า 140,000 คนที่ถูกนำตัวขึ้นพิจารณาคดีในความผิดข้อนี้
บทบัญญัติที่ตราขึ้นในปี 1871 มีดังนี้: "มาตรา 175 การร่วมประเวณีผิดธรรมชาติซึ่งกระทำระหว่างบุคคลเพศชาย หรือระหว่างคนกับสัตว์ ต้องระวางโทษจำคุก พร้อมสามารถเพิ่มโทษให้เสียสิทธิพลเมือง" ต่อมาในปี 1935 รัฐบาลนาซีเยอรมันแก้ไขให้เพิ่มโทษจากจำคุกไม่เกินหกเดือน เป็นจำคุกไม่เกินห้าปี 
ภายหลังสงครามโลกครั้งที่สอง เยอรมนีตะวันตกและเยอรมนีตะวันออกก็ยังคงใช้ประมวลกฎหมายอาญาที่มีอยู่เดิม ในปี 1950 ศาลอุทธรณ์เบอร์ลินตะวันออกตัดสินว่ากฎหมายอาญามาตรา 175 ที่จะบังคับใช้ในเยอรมนีตะวันออกจะเป็นฉบับก่อนการแก้ไขในปี 1935 ถึงแม้เยอรมนีตะวันออกยังคงการบังคับใช้มาตรานี้ แต่ในทางปฏิบัติก็แทบไม่มีการจับกุมและดำเนินคดี ด้วยเหตุนี้ในปี 1957 เมื่อมีการทบทวนประมวลกฎหมายอาญา จึงได้ข้อสรุปว่าความผิดตามมาตรา 175 ไม่เป็นภัยต่อลัทธิสังคมนิยม ส่งผลให้เยอรมนีตะวันออกทำการยกเลิกมาตราดังกล่าว และถึงขนาดยอมรับการเป็นเกย์อย่างเปิดเผยในกองทัพ
อีกด้านหนึ่งในประเทศเยอรมนีตะวันตก มีการร้องต่อศาลรัฐธรรมนูญ ในปี 1957 ขอให้ยกเลิกมาตรา 175 ฉบับปี 1935 แต่ก็ถูกยกคำร้อง ท้ายที่สุด มาตรา 175 ฉบับของนาซีก็ยังคงบังคับใช้ต่อไปในเยอรมนีตะวันตก (ส่งผลให้คู่เกย์จำนวนไม่น้อยตัดสินใจหนีไปเยอรมนีตะวันออก) มีผู้ชายกว่าหนึ่งแสนคนที่ถูกดำเนินคดีระหว่างปี 1945 ถึง 1969 และมีราวห้าหมื่นคนที่ถูกพิพากษาลงโทษ ผู้ต้องหาหลายคนตัดสินใจฆ่าตัวตาย 
มาตรานี้ถูกยกเลิกอย่างสมบูรณ์ในปี 1994 เป็นเวลาสี่ปีภายหลังการรวมประเทศเยอรมนี ต่อมาในปี 2002 รัฐบาลเยอรมันออกแถลงการณ์ขอโทษกลุ่มรักร่วมเพศอย่างเป็นทางการ ศาลาศาลสหพันธ์พิพากษาให้กลับคำพิพากษาลงโทษในมาตรา 175 ส่งผลให้บรรดาอดีตนักโทษในความผิดนี้ได้รับค่าชดเชยจากรัฐบาลเยอรมัน
กราฟแสดงจำนวนผู้ต้องหา.
<templatestyles src="Legend/styles.css" />  1902-1918 (จักรวรรดิเยอรมัน) <templatestyles src="Legend/styles.css" />  1919-1933 (สาธารณรัฐไวมาร์) <templatestyles src="Legend/styles.css" />  1933-1941 (นาซีเยอรมนี) <templatestyles src="Legend/styles.css" />  1950-1987 (เยอรมนีตะวันตก)
กีฬาบาสเกตบอลในโอลิมปิกฤดูร้อน 2024 – ทีมชาย

การแข่งขันบาสเกตบอลชายในโอลิมปิกฤดูร้อน 2024 จะเป็นรายการบาสเกตบอลครั้งที่ 21 สำหรับผู้ชายในกีฬาโอลิมปิกฤดูร้อน โดยจะจัดขึ้นตั้งแต่วันที่ 27 กรกฎาคม ถึง 10 สิงหาคม พ.ศ. 2567 การแข่งขันรอบแรกจะเล่นที่สนามกีฬาปิแอร์ โมรอยในลีล และรอบชิงชนะเลิศที่แอคคอร์ อารีน่าในปารีส ประเทศฝรั่งเศส
กำหนดการ.
Tตารางการแข่งขันมีดังนี้
<templatestyles src="Olympic schedule legend/styles.css"/>
การจับฉลาก.
การจับสลากจะจัดขึ้นในวันที่ 19 มีนาคม พ.ศ. 2567
การจัดกลุ่ม.
การประกาศจัดกลุ่มในวันที่ 15 มีนาคม พ.ศ. 2567 เนื่องจากผู้ชนะทั้งสี่ทีมของบาสเกตบอลชายรอบคัดเลือกโอลิมปิก 2024 (OQT) จะยังไม่ได้รับการตัดสินในเวลาที่มีการจับฉลาก จึงใช้อักษรย่อให้เป็นตัวแทนยึดตำแหน่งโควต้าทั้งสี่ทีม โดยจะเรียงลำดับตามทีมที่มีอันดับสูงสุดในแต่ละการแข่งขัน
ชิงช้าสวรรค์ 2024

ชิงช้าสวรรค์ 2024 เป็นรายการเรียลลิตีโชว์ประกวดวงดนตรีลูกทุ่งระดับมัธยมศึกษา ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประจำปี พ.ศ. 2567 ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันที่ 5 มกราคม พ.ศ. 2567 ทางช่องเวิร์คพอยท์
ในฤดูกาลนี้มีการเปลี่ยนแปลงหลายส่วน เช่น พิธีกรชาย มีการเปลี่ยนแปลงจาก โน้ต เชิญยิ้ม เป็น ป๋อ - ณัฐวุฒิ สกิดใจ, รูปแบบการออกอากาศ จาก 1 รูปแบบ เป็น 2 รูปแบบ 2 ช่วงเวลา, และรูปแบบการแข่งขันที่มีการเปลี่ยนแปลงในรอบที่ 2 เป็นรอบ ลูกทุ่งคืนถิ่น
รูปแบบรายการ.
ชิงช้าสวรรค์ 2024 มีการเปลี่ยนแปลงรูปแบบการออกอากาศเป็น 2 รูปแบบ ใน 2 ช่วงเวลา คือรูปแบบปกติ ออกอากาศในวันศุกร์ เวลา 18:00 น. และรูปแบบพิเศษ ออกอากาศในวันเสาร์ เวลา 15:45 น. 
ช่วงพิเศษ.
ชิงช้าสวรรค์ 2024 รูปแบบพิเศษที่ออกอากาศในวันเสาร์ มีเนื้อหาเดียวกับรูปแบบปกติที่ออกอากาศในวันศุกร์สัปดาห์นั้น ๆ แต่เพิ่มช่วงพิเศษจำนวน 2 ช่วง ดังนี้
รูปแบบการแข่งขัน.
ชิงช้าสวรรค์ 2024 แบ่งการแข่งขันออกเป็น 4 รอบ ดังนี้
โชว์พิเศษ.
ช่วงเปิดวิก.
ชิงช้าสวรรค์ 2024 ในรูปแบบพิเศษที่ออกอากาศในวันเสาร์ จะมีการแสดงบทเพลงของศิลปินรับเชิญในช่วงต้นรายการ โดยใช้ชื่อช่วงว่า เปิดวิก ซึ่งมีดังนี้
โทโยทาโร่

โทโยทาโร่ (ญี่ปุ่น: とよたろう, โรมาจิ: Toyotarō, เกิดเมื่อวันที่ 17 พฤษภาคม 1978) เป็นนักวาดการ์ตูนชาวญี่ปุ่น เขาได้วาดมังงะเกี่ยวกับดราก้อนบอลหลายเรื่อง และเป็นที่รู้จักดีที่สุดจากการวาดภาพประกอบ "ดราก้อนบอล ซูเปอร์" (2015–ปัจจุบัน) ซึ่งเขียนโดยอากิระ โทริยามะ ผู้สร้างซีรีส์ผู้ล่วงลับ
ชีวิตในวัยเด็กและการทำงาน.
โทโยทาโร่ รู้จักผลงานของ อากิระ โทริยามะ ครั้งแรกตอนเรียนประถม โดยเริ่มจาก "ดร.สลัมป์ กับหนูน้อยอาราเล่" ต่อด้วยอนิเมะ "ดราก้อนบอล" และในที่สุดก็ได้อ่านมังงะ "ดราก้อนบอล" ขณะที่เขาเอาตัวละครเหล่านั้นมาวาดเต็มสมุดโน้ตของเขา โทโยทาโร่ ก็คิดเรื่องราวของ "ดราก้อนบอล" ไว้ในหัวอยู่แล้ว จนถึงปัจจุบัน เขายังไม่เคยวาดผลงานต้นฉบับของตัวเองเลย ผลงานทั้งหมดที่วาดล้วนเกี่ยวข้องกับ "ดราก้อนบอล" โทโยทาโร่ เคยเป็นผู้กำกับโทรทัศน์มาก่อน โดยไม่เคยตั้งใจจะเป็นนักวาดมังงะอาชีพ "ผมคิดว่ามันคงเป็นไปไม่ได้ที่จะได้ทำอย่างเป็นทางการ จึงตั้งใจทำมันเป็นงานอดิเรกเท่านั้น" ในปี 2012 เขานำผลงานของเขาไปให้ ชูเอชะ ดู และหกเดือนต่อมา เขาได้เปิดตัวด้วยบทสองหน้าแรกของ ""
เริ่มต้นอาชีพ.
เขาได้รับการว่าจ้างจากชูเอชะในปี ค.ศ. 2012 เมื่อเขาขอเป็นผู้วาดดราก้อนบอล ซูเปอร์ โยทาโร่เปิดตัวอาชีพของเขาในฐานะศิลปินมังงะอย่างเป็นทางการภายใต้ชื่อ โทโยทาโร่ ในตอนแรกเขาทำงานเป็นผู้เขียน ซึ่งได้รับการตีพิมพ์ในนิตยสารรายเดือน วี จัมป์ และมีความยาว 28 บทจนกระทั่งถูกเว้นไปหลังจากฉบับเดือนกุมภาพันธ์ ค.ศ. 2015 บทที่ 29 รวมอยู่ในเฟสบุ๊กครบรอบ 5 ปีอย่างเป็นทางการของ บันได: หนังสือภารกิจครบรอบ 5 ปี ดราก้อนบอล ฮีโร่ส์ที่ตีพิมพ์เมื่อวันที่ 19 พฤศจิกายน 2558 และบทก่อนหน้าทั้งหมดถูกอัปโหลดไปยังเว็บไซต์ของเกมฟรี
โทโยทาโร่ ยังได้วาดมังงะดราก้อนบอลที่ดัดแปลงจากภาพยนตร์เรื่อง "ดราก้อนบอล Z การคืนชีพของฟรีเซอร์" ซึ่งเขียนโดยอากิระ โทริยามะ เริ่มต้นตีพิมพ์ใน วี จัมป์ ฉบับเดือนเมษายน ค.ศ. 2015 และดำเนินไปสามบท
โทโยทาโร่ เริ่มต้นวาดมังงะเรื่อง "ดราก้อนบอล ซูเปอร์" ในนิตยสาร "วี จัมป์" ฉบับเดือนสิงหาคม 2015 ซึ่งออกวางจำหน่ายเมื่อวันที่ 20 มิถุนายน 2015 โดยเขาเป็นผู้วาดภาพประกอบในขณะที่โทริยามะเป็นผู้เขียนเนื้อเรื่อง แม้ว่าฉบับ อนิเมะ จะมักดัดแปลงเนื้อหาของโทริยามะออกมาก่อนฉบับมังงะ แต่มีรายงานว่าตัวละครบางตัวใน จักรวาล" ยูนิเวิร์ส เซอร์ไววัล ซาก้า, Universe Survival arc" ถูกออกแบบโดย โทโยทาโร่ และบางตัวโดยทั้งเขาและโทริยามะร่วมกัน หลังจากครอบคลุมบทเนื้อเรื่องสุดท้ายที่ปรากฏในอนิเมะในเดือนพฤศจิกายน 2018 มังงะเรื่อง "ดราก้อนบอลซุปเปอร์" ก็เดินหน้าต่อไปด้วยบทเนื้อเรื่องใหม่ที่เป็นต้นฉบับ ภายหลังการเสียชีวิตของโทริยามะในเดือนมีนาคม 2024 มังงะ "ดราก้อนบอล ซูเปอร์" จึงถูกระงับอย่างไม่มีกำหนด
นอกจากนี้เขายังทำงานร่วมกับโทริยามะใน ดราก้อนบอล ซีโนเวิร์ส 2 ฉบับมังงะ ซึ่งดัดแปลงมาจากวิดีโอเกม ดราก้อนบอล ซีโนเวิร์ส 2 ค.ศ. 2016 ที่เขาวาดขึ้นมาเป็นพิเศษสำหรับรุ่นนักสะสมของเกมนี้
นอกจากนี้ เขายังสร้างผลงาน วันช็อต ชื่อ "ดราก้อนบอล ซูเปอร์ ไดเวอร์ส" สำหรับนิตยสาร "วี จัมป์" ฉบับเดือนธันวาคม 2024 ซึ่งเผยแพร่เมื่อวันที่ 21 ตุลาคม 2024 โดยผลงานนี้อิงจากเกมอาเขตที่มีชื่อเดียวกัน ซึ่งถูกสร้างขึ้นมาเป็นภาคต่อของ "ดราก้อนบอลฮีโร่ส์"
Psammodromus blanci

Psammodromus blanci เป็นชนิดของกิ้งก่าในวงศ์ Lacertidae พบได้เฉพาะในแอฟริกาเหนือ
ศัพทมูลวิทยา.
มีการอ้างว่าชื่อชนิด "blanci" และชื่อสามัญในภาษาอังกฤษว่า Blanc's sand racer ตั้งขึ้นเพื่ออุทิศแด่ อ็องรี บลังก์ (Henri Blanc) นักสัตววิทยาชาวสวิส แต่ทว่าในความเป็นจริง ชื่อนี้อุทิศแด่มารีอุส บลังก์ (Marius Blanc) ผู้ค้นพบชาวแอลจีเรีย
ไวกาโต

ไวกาโต (Waikato) เป็น พื้นที่ทางตอนบนของเกาะเหนือของนิวซีแลนด์ ครอบคลุมเขตไวกาโต เขตไวปา เขตมาตามาตา-เปียโก เขตไวกาโตใต้ และ เมืองแฮมิลตัน เช่นเดียวกับ เฮารากี คาบสมุทรโค โรแมนเดล อาณาจักรกษัตริย์ ทางตอนเหนือ พื้นที่ส่วนใหญ่ของ เขตเทาโป และบางส่วนของ เขตทะเลสาบโรโตรัว
กีฬาบาสเกตบอลในโอลิมปิกฤดูร้อน 2024 – ทีมหญิง

การแข่งขันบาสเกตบอลหญิงในโอลิมปิกฤดูร้อน 2024 จะเป็นรายการบาสเกตบอลครั้งที่ 13 สำหรับผู้หญิงในกีฬาโอลิมปิกฤดูร้อน โดยจะจัดขึ้นตั้งแต่วันที่ 28 กรกฎาคม ถึง 11 สิงหาคม พ.ศ. 2567 การแข่งขันรอบแรกจะเล่นที่สนามกีฬาปิแอร์ โมรอยในลีล และรอบชิงชนะเลิศที่แอคคอร์ อารีน่าในปารีส ประเทศฝรั่งเศส
กำหนดการ.
Tตารางการแข่งขันมีดังนี้
<templatestyles src="Olympic schedule legend/styles.css"/>
การจับฉลาก.
การจับสลากจะจัดขึ้นในวันที่ 19 มีนาคม พ.ศ. 2567
การจัดกลุ่ม.
การประกาศจัดกลุ่มในวันที่ 15 มีนาคม พ.ศ. 2567
แอซิมัท (สายการบิน)

แอซิมัท  เป็นสายการบินร่วมทุนสัญชาติรัสเซีย โดยมีฐานการบินหลักที่ท่าอากาศยานนานาชาติปลาตอฟ และมีสำนักงานใหญ่ในรอสตอฟ-นา-โดนู สายการบินให้บริการเที่ยวบินสู่จุดหมายปลายทางกว่า 29 แห่ง
ประวัติ.
ตั้งแต่การควบรวมกิจการของโดนาเวียเข้ากับรอซิยาห์แอร์ไลน์ในปี 2016 ทำให้รอสตอฟ-นา-โดนูไม่มีสายการบินหลักของเมือง แม้รอซิยาห์จะดำเนินเที่ยวบินเช่นเดิมก็ตาม ยิ่งด้วยการที่รอสตอฟ-นา-โดนูได้รับเลือกเป็นหนึ่งในเมืองเจ้าภาพของการแข่งขันฟุตบอลโลก ค.ศ. 2018 ในรัสเซีย ทำให้จำเป็นต้องมีสายการบินให้บริการเที่ยวบินสู่จุดหมายปลายทางในรัสเซียตอนใต้และตอนกลาง จึงได้มีการจัดตั้งสายการบินแอซิมัทขึ้นมาในปี 2017 โดยเริ่มแรกได้จดทะเบียนและมีสำนักงานที่ครัสโนดาร์ ก่อนย้ายมาที่รอสตอฟ-นา-โดนูในเดือนกุมภาพันธ์ สายการบินมีผู้ถือหุ้นหลักคือและพาเวล เอกซานอฟ
ในเดือนมีนาคม ค.ศ. 2017 ได้มีการลงนามสั่งซื้อเครื่องบินซุคฮอย ซูเปอร์เจ็ต 100 จำนวนสี่ลำ และได้มีการลงนามอีกครั้งเพื่อสั่งซื้อเพิ่มอีกสี่ลำ โดยเริ่มรับมอบเครื่องบินในเดือนกรกฎาคม ค.ศ. 2017 แอซิมัทรับมอบเครื่องบินลำแรกในวันที่ 7 กรกฎาคมผ่านสเตททรานสปอร์ตลีสซิงคอมปานี (จีทีแอลเค) สายการบินมีแผนที่จะขยายฝูงบินเพิ่มเป็น 16 ลำ ในวันที่ 18 สิงหาคม ค.ศ. 2017 แอซิมัทได้รับใบรับรองผู้ดำเนินการเดินอากาศ และได้เปิดเส้นทางบินมากมาย สายการบินได้ยกเลิกการทำการบินจากท่าอากาศยานนานาชาติรอสตอฟ-นา-โดนูในวันที่ 7 ธันวาคม ค.ศ. 2017 และโอนย้ายการดำเนินงานไปยังท่าอากาศยานนานาชาติปลาตอฟแห่งใหม่แทน
แอซิมัทเริ่มทำการบินเที่ยวบินต่างประเทศเที่ยวบินแรกในวันที่ 29 กันยายน ค.ศ. 2018 โดยทำการบินไปยังบิชเคก ประเทศคีร์กีซสถาน และเริ่มทำการบินไปยังเยเรวานในอีกสองวันต่อมา สายการบินเริ่มทำการบินเที่ยวบินสู่ประเทศนอกเครือรัฐเอกราชในเดือนธันวาคม ค.ศ. 2019 โดยเริ่มทำการบินไปยังเทลอาวีฟใวันที่ 1 ธันวาคม และมิวนิกในวันที่ 22 ธันวาคม
ในปี 2020 แอซิมัทเริ่มทำการบินไปยังไครเมีย
แอซิมัทได้ประกาศว่าจะสั่งซื้อเครื่องบินแอร์บัส เอ220-300 ที่ความจุผู้โดยสาร 149 คน โดยได้ยืนยันคำสั่งซื้อกับแอร์บัสในวันที่ 29 เมษายน ค.ศ. 2021 ณ เดือนตุลาคม ค.ศ.2022 แอร์บัสได้ยกเลิกคำสั่งซื้อทั้งหมด โดยได้โอนย้ายไปให้กับอิตาแอร์เวย์
กิจการและอัตลักษณ์องค์กร.
แอซิมัทมีสำนักงานใหญ่ในรอสตอฟ-นา-โดนู แคว้นรอสตอฟ ผู้ร่วมถือหุ้นรวม เจ้าของท่าอากาศยานนานาชาติวนูคาวา และพาเวล อุดด อดีตเจ้าของยาคูติยาแอร์ไลน์ ณ เดือนเมษายน ค.ศ. 2017 ได้มีการแต่งตั้งพาเวล เอกซานอฟเป็นซีอีโอของสายการบิน แอซิมัทได้มอบหมาย Asgard Branding บริษัทออกแบบจากเซนต์ปีเตอส์เบิร์ก เป็นผู้ออกแบบอัตลักษณ์องค์กร ทั้งโลโก้และลวดลายอากาศยาน โดยโลโก้ถูกออกแบบมาเป็นสัญลักษณ์แทนดวงอาทิตย์ ทะเล ท้องฟ้า และการบริการ
จุดหมายปลายทาง.
ณ เดือนมีนาคม ค.ศ. 2024 แอซิมัทให้บริการเที่ยวบินสู่จุดหมายปลายทางกว่า 29 แห่งในเอเชียและยุโรป
ฝูงบิน.
ณ เดือนตุลาคม ค.ศ. 2024 แอซิมัทมีเครื่องบินประจำการในฝูงบินดังนี้:
แอซิมัทมีอายุฝูงบินเฉลี่ย 6.3 ปี
พิพิธภัณฑสถานธรรมชาติวิทยา ๕๐ พรรษา สยามบรมราชกุมารี

พิพิธภัณฑสถานธรรมชาติวิทยา ๕๐ พรรษา สยามบรมราชกุมารี เป็นพิพิธภัณฑ์ธรรมชาติวิทยาในมหาวิทยาลัยสงขลานครินทร์ ทางภาคใต้ของประเทศไทย เดิมชื่อ พิพิธภัณฑสถานธรรมชาติวิทยาแห่งมหาวิทยาลัยสงขลานครินทร์ (พิพิธภัณฑ์ ม.อ.) ภายหลังจากการปรับปรุงใหม่ จึงได้เปลี่ยนชื่อเป็นชื่อปัจจุบัน และสมเด็จพระเทพรัตนราชสุดาฯ สยามบรมราชกุมารี (พระนามในขณะนั้น) เสด็จพระราชดำเนินมาทรงประกอบพิธีเปิดอีกครั้งเมื่อวันที่ 14 มกราคม พ.ศ. 2551 อาคารหลักของพิพิธภัณฑ์ตั้งอยู่ทางตะวันตกสุดของคณะวิทยาศาสตร์ อาคารมีทั้งพื้นที่จัดแสดงนิทรรศการและคอลเลกชัน
พิพิธภัณฑ์ ม.อ. เป็นหน่วยงานที่ได้รับทุนสนับสนุนจากมหาวิทยาลัย และมีสถานะเทียบเท่าคณะ อย่างไรก็ตาม ยังอยู่ระหว่างการตรวจสอบและช่วยเหลือของคณะวิทยาศาสตร์ พิพิธภัณฑ์ทำงานอย่างใกล้ชิดกับภาควิชาชีววิทยาและ สถานวิจัยความเป็นเลิศความหลากหลายทางชีวภาพแห่งคาบสมุทรไทย (CBIPT) เนื่องจากทั้งสามสถาบันกำลังทำงานด้านการวิจัยและอนุรักษ์ความหลากหลายทางชีวภาพ
คอลเลกชันหลักของพิพิธภัณฑ์คือคอลเลกชันทางสัตววิทยา โดยมีเพียงคอลเลกชันทางธรณีวิทยาขนาดเล็กเท่านั้นที่จัดเก็บและจัดแสดง พิพิธภัณฑ์ไม่รวมคอลเลกชันทางพฤกษศาสตร์เนื่องจากจัดเก็บไว้ในพิพิธภัณฑ์พืช คอลเลกชันทางสัตววิทยาประกอบด้วยตัวอย่างสัตว์ 2,500 สายพันธุ์ 25,000 ตัวอย่าง คอลเลกชันที่สำคัญบางส่วน ได้แก่ ปะการัง สัตว์พวกกุ้งกั้งปู แพลงก์ตอน มอลลัสกา (โดยเฉพาะชั้นเซฟาโลพอด) เอไคโนเดอร์มาตา แมลง และสัตว์มีกระดูกสันหลัง มีตัวอย่างประเภทที่สำคัญอยู่หลายชนิด เช่น พญากระรอกบินลาว และ ค้างคาวแวมไพร์แปลงทองอารีย์ (ชนิดของสกุล "Eudiscoderma")
ไมลส์ ควอริตช์

พันเอก ไมลส์ ควอริตช์  เป็นตัวละครสมมติในอวตาร ซึ่งเป็นแฟรนไชส์ภาพยนตร์อเมริกันแนวไซไฟที่สร้างโดยเจมส์ แคเมรอน เขารับบทเป็นวายร้ายหลักในภาพยนตร์เรื่อง "อวตาร" (2009) และในภาคต่อคือ ' (2022) และจะปรากฏตัวอีกในภาคต่อที่กำลังจะมาถึง ได้แก่ภาพยนตร์ภาคที่ 3 และ 4 ที่ยังไม่มีชื่อในปัจจุบัน รวมถึงวิดีโอเกม ' ซึ่งอ้างอิงจากภาพยนตร์ ค.ศ. 2009 ตัวละครนี้แสดงโดย สตีเฟน แลงผู้ได้รับรางวัลแซทเทิร์น สาขานักแสดงสมทบชายยอดเยี่ยม จากบทบาทควอริตช์ ในงานประกาศผลรางวัลแซทเทิร์น ครั้งที่ 36
ควอริตช์รับราชการกับเหล่านาวิกโยธินสหรัฐ กองพันลาดตระเวนที่ 1 ก่อนจะเข้ารับตำแหน่งเป็นหัวหน้ากองกำลังรักษาความปลอดภัยของ Resources Development Administration (RDA) องค์กรเอกชนขนาดใหญ่ ซึ่งกำลังทำการสำรวจทรัพยากรของดวงจันทร์แพนดอรา ควอริตช์เป็นผู้นำกองทัพ RDA สู้รบกับชาวนาวี และสอดแนมชาวนาวี ผ่านร่างนาวีอวตารของเจค ซัลลี แต่ในที่สุดซัลลีก็ต่อต้าน RDA ที่นำโดยควอริตช์ ซึ่งพยายามจะทำลายต้นไม้แห่งวิญญาณ ระหว่างสงคราม ควอริตช์ถูกประหารโดย เนย์ทีรี ชาวนาวีซึ่งเป็นคนรักของเจค แต่ภายหลัง RDA ได้ถ่ายโอนดีเอ็นเอของควอริตช์ไปร่างนาวีที่เกิดจากพันธุกรรม เรียกว่า รีคอมบีแนนต์ (recombinant) ควอริตช์และเหล่ารีคอมบีแนนต์คนอื่นกลับมาที่ดาวแพนดอราเพื่อตามล่าซัลลี อย่างไรก็ตาม แผนการของเขาล้มเหลวแต่เขารอดชีวิตในการเผชิญหน้าครั้งนี้กับซัลลี
Psammophis leithii

Psammophis leithii เป็นชนิดของงูเขี้ยวด้านหลังในวงศ์ Psammophiidae โดยเป็นสัตว์พื้นเมืองในเอเชียใต้ และไม่เป็นอันตรายต่อมนุษย์
ศัพทมูลวิทยา.
ชื่อเฉพาะ "leithii" ตั้งขึ้นเพื่ออุทิศแด่แอนดรูว์ เอช. เลธ (Andrew H. Leith) แพทย์จากคณะกรรมการสุขาภิบาลมุมไบ (Bombay Sanitary Commission)
ห้าผู้อาวุโสใหญ่

ห้าผู้อาวุโสใหญ่ หรือ โกะไทโร (#เปลี่ยนทาง ชื่อเรียกอื่น เช่น คณะอุปราช คณะผู้สำเร็จราชการแผ่นดิน สภาห้าผู้เฒ่า) หมายถึง คณะไดเมียว (大名) ที่มีอำนาจทั้งห้าท่าน ซึ่งทำหน้าที่บริหารราชการแผ่นดิน และเป็นที่ปรึกษาให้กับห้าผู้ตรวจการ (五奉行 "โกบุเกียว") ซึ่งได้รับการจัดตั้งขึ้นโดยโทโยโตมิ ฮิเดโยชิเพื่อปกครองเกียวโตและพื้นที่โดยรอบใน ค.ศ. 1585
ห้าผู้อาวุโสใหญ่ก่อตั้งโดยโทโยโตมิ ฮิเดโยชิผู้สำเร็จราชการแผ่นดินนอกราชการ (太閤 "ไทโกะ") ก่อนที่จะพิราลัย โทโยโตมิ ฮิเดโยริลูกชายของเขายังมีอายุเพียงห้าขวบเท่านั้น จึงยังไม่สามารถว่าราชการแผ่นดินได้ด้วยตนเอง ด้วยเหตุนี้ฮิเดโยชิจึงจำเป็นต้องให้ห้าผู้อาวุโสใหญ่ทำหน้าบริหารราชการแทนชั่วคราว จนกว่าทายาทของเขาจะบรรลุนิติภาวะและสามารถว่าราชการได้ด้วยตนเอง
ข้อมูลอ้างอิง.
<templatestyles src="Reflist/styles.css" />
Coelodonta

Coelodonta (จาก ภาษากรีก κοιлία, "koilía" และ οδούς, "odoús", "ฟันกลวง" โดยอ้างอิงถึงร่องลึกของ ฟันกราม) เป็น สกุลอยู่ในวงศ์ แรด ที่สูญพันธุ์ไปแล้วซึ่งอาศัยอยู่ ใน ยูเรเชีย ระหว่าง 3.7 ล้านปีถึง 14,000 ปีก่อน ในสมัยไพลโอซีน และสมัยไพลสโตซีน เป็นที่รู้จักเป็นอย่างดีจากแรดประเภท ขน ("Coelodonta antiquitatis") ซึ่งกระจายอยู่ทั่วยูเรเชียตอนเหนือในช่วง ไพลสโตซีน สายพันธุ์แรกสุดที่รู้จัก "Coelodonta thibetana" อาศัยอยู่ในทิเบตในสมัยไพลโอซีน โดยสกุลนี้แพร่กระจายไปยังส่วนอื่นๆ ของยูเรเชียในสมัยไพลสโตซีน
สายพันธุ์.
สายพันธุ์ที่ได้รับการยอมรับว่าเป็นสมาชิกของ "Coelodonta" ตามข้อมูลของ Deng "และคณะ" (2554) รวมถึง:
สายวิวัฒนาการ.
หลักฐานดีเอ็นเอบ่งชี้ว่า กระซู่ ("Dicerorhinus" "sumatrensis") เป็นญาติที่ยังมีชีวิตอยู่ที่ใกล้ที่สุดของ "Coelodonta" โดย "Coelodonta" ยังมีความสัมพันธ์ใกล้ชิดกับสกุล "Stephanorhinus" ที่สูญพันธุ์ไปแล้วด้วย 
แผนภาพแคลโดแกรม ของสิ่งมีชีวิตและแรดใต้ซากดึกดำบรรพ์โดยอาศัย DNA นิวเคลียร์หลัง Liu และคณะ 2021: 
† denotes extinct taxa
วิวัฒนาการทางสัณฐานวิทยา แบบเบย์ (Pandolfi, 2023) หมายเหตุ: สิ่งนี้ไม่รวมถึงแรดแอฟริกาที่มีชีวิต
สดุดี 1

สดุดี 1  เป็นเพลงสดุดีเพลงแรกของหนังสือเพลงสดุดี ใน"พระคริสตธรรมคัมภีร์ ฉบับมาตรฐาน"ที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "บุคคลผู้เป็นสุข" และสร้าง "บทนำที่เหมาะสม" ให้กับหนังสือเพลงสดุดีทั้งชุดตามคำกล่าวของ Alexander Kirkpatrick หนังสือเพลงสดุดีเป็นส่วนหนึ่งของส่วนที่ 3 ของคัมภีร์ฮีบรู และพันธสัญญาเดิมในคัมภีร์ไบเบิลของศาสนาคริสต์ ในภาษาละติน เพลงสดุดีนี้เป็นที่รู้จักในชื่อ "Beatus vir" หรือ "Beatus vir, qui non abiit"
เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน นิกายแองกลิคัน นอกเหนือไปจากการร้องเพลงสดุดีในนิกายโปรเตสแตนต์
ต้นฉบับ.
ภาษาฮีบรู.
ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
การกำหนดเลข.
หนังสือเพลงสดุดีถูกแบ่งเป็นส่วนย่อย 5 ส่วน สดุดี 1 อยู่ในส่วนแรก ซึ่งประกอบด้วยสดุดี 1 ถึง 41 สดุดี 1 ถูกนับเป็นบทเริ่มต้นของส่วนที่ 1 ในบางฉบับแปล ในบางฉบับก็ถือเป็นบทนำ และในบางฉบับสดุดี 1 ถูกรวมเข้ากับสดุดี 2
ฟุตบอลโลก 2026 รอบคัดเลือก โซนเอเชีย – รอบที่ 3

การแข่งขันฟุตบอลโลก 2026 รอบคัดเลือก รอบที่ 3 ของ โซนเอเชีย  จะแข่งขันตั้งแต่วันที่ 5 กันยายน พ.ศ. 2567 ถึง 10 มิถุนายน พ.ศ. 2568
รูปแบบ.
ฟุตบอลทีมชาติ 18 ทีมที่ผ่านเข้ารอบจากรอบที่ 2 (ผู้ชนะ 9 กลุ่มและรองชนะเลิศ 9 กลุ่ม) จะถูกแบ่งออกเป็นสามกลุ่ม กลุ่มละ 6 ทีม แต่ละทีมจะแข่งขันกันแบบเหย้าและเยือน สองทีมอันดับแรกของแต่ละกลุ่มผ่านเข้ารอบโดยตรงสำหรับฟุตบอลโลก 2026 ทีมอันดับสามและสี่จะได้ผ่านเข้าสู่รอบที่ 4
ทีมที่ผ่านการคัดเลือก.
ทีมต่อไปนี้จบอันดับที่ 1 หรือ 2 ในรอบแบ่งกลุ่มที่สอง ตามลำดับ
<templatestyles src="Div col/styles.css"/>* ออสเตรเลีย
กำหนดการ.
ตารางการแข่งขันคาดว่าจะเป็นดังนี้:
กลุ่ม เอ.
<onlyinclude></onlyinclude>
กลุ่ม บี.
<onlyinclude></onlyinclude>
กลุ่ม ซี.
<onlyinclude></onlyinclude>
ผู้ทำประตู.
มี 170 ประตูใน 63 แมตช์, สำหรับค่าเฉลี่ยของ 2.7 ประตูต่อเกม.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ทารานากิ

ทารานากิ  เป็นภูมิภาคทางตะวันตกของเกาะเหนือของนิวซีแลนด์ ตั้งชื่อตามลักษณะทางภูมิศาสตร์หลัก นั่นคือภูเขาไฟสลับชั้นทารานากิหรือที่รู้จักในชื่อภูเขาเอกมอนท์ (Mount Egmont)
ศูนย์กลางหลักคือเมืองนิวพลีมัธ ประชากรมากกว่า 65 เปอร์เซ็นต์ของทารานากิอยู่ในเขตนิวพลีมัธ นิวพลีมัธอยู่ในนอร์ธทารานากิ พร้อมด้วยอิงเกิลวูดและไวทารา เมืองทางใต้ของทารานากิ ได้แก่ ฮาเวรา มาไนอา สแตรทฟอร์ด เอลแทม และ โอปูนาเกะ
ตั้งแต่ปี 2005 ทารานากิใช้คำว่า "ไม่เหมือนใคร" เป็นแบรนด์ส่งเสริมการขาย
บิลดัด

บิลดัด  ชาวชูอาห์ เป็นหนึ่งในเพื่อนสามคนของโยบผู้มาเยี่ยมโยบในหนังสือโยบของคัมภีร์ฮีบรู บิลดัดเป็นผู้สืบเชื้อสายของชูอาห์ผู้เป็นบุตรของอับราฮัมและเคทูราห์ (ปฐมกาล 25:1–2) ซึ่งมีครอบครัวอาศัยในถิ่นทุรกันดารแห่งอาระเบียหรือเป็นผู้อาศัยในเขตนั้น ในการสนทนากับโยบ บิลดัดเดิมมีเจตนาจะปลอบใจ แต่บิลดัดกลับกลายเป็นผู้กล่าวหาโดยถามโยบว่าตัวโยบทำอะไรที่สมควรได้รับพระพิโรธจากพระเจ้า
ฟุตบอลชิงแชมป์แห่งชาติยุโรป 2024 นัดชิงชนะเลิศ

ฟุตบอลชิงแชมป์แห่งชาติยุโรป 2024 นัดชิงชนะเลิศ เป็นการแข่งขันฟุตบอลที่จัดขึ้นเพื่อตัดสินผู้ชนะของฟุตบอลชิงแชมป์แห่งชาติยุโรป 2024 การแข่งขันครั้งนี้เป็นรอบชิงชนะเลิศครั้งที่ 17 ของฟุตบอลชิงแชมป์แห่งชาติยุโรป ซึ่งเป็นการแข่งขันทุกสี่ปีที่แข่งขันโดยทีมชาติชายของสมาคมที่เป็นสมาชิกของยูฟ่าเพื่อตัดสินทีมชนะเลิศของทวีปยุโรป การแข่งขันจัดขึ้นที่โอลึมพีอาชตาดีอ็อน ในเบอร์ลิน ประเทศเยอรมนี ในวันที่ 14 กรกฎาคม พ.ศ. 2567 และเป็นแข่งขันโดยผู้ชนะในรอบรองชนะเลิศ
การแข่งขันนี้นับเป็นครั้งแรกที่อังกฤษผ่านเข้าสู่รอบชิงชนะเลิศในการแข่งขันรายการใหญ่นอกประเทศของตน และเป็นครั้งที่สองในรอบสิบสองเดือนที่สเปนพบกับอังกฤษในรอบชิงชนะเลิศการแข่งขันฟุตบอลระดับนานาชาติ หลังจากเคยพบกันในฟุตบอลโลกหญิง 2023 รอบชิงชนะเลิศ
สเปนเอาชนะอังกฤษ 2–1 คว้าแชมป์ยุโรปเป็นสมัยที่สี่ และเป็นทีมแรกที่ชนะทุกนัดที่ลงแข่งขันในฟุตบอลชิงแชมป์แห่งชาติยุโรป นับตั้งแต่ฝรั่งเศสซึ่งทำได้ในปี 1980 ส่วนอังกฤษเป็นทีมแรกที่ได้รองแชมป์ในฟุตบอลยูโรสองครั้งติดต่อกัน
การแข่งขัน.
รายละเอียด.
<section begin=Final /><section end=Final />
<section begin=Lineups />
</includeonly><section end=Lineups />
กฎการแข่งขัน
สถิติ.
<templatestyles src="Col-begin/styles.css"/>
ฟุตบอลชิงแชมป์แห่งชาติยุโรป 2024 กลุ่มเอ

กลุ่มเอ ของฟุตบอลชิงแชมป์แห่งชาติยุโรป 2024 จะแข่งขันตั้งแต่วันที่ 14 ถึง 23 มิถุนายน ค.ศ. 2024 กลุ่มนี้ประกอบไปด้วยเจ้าภาพ เยอรมนี สกอตแลนด์ ฮังการี และสวิตเซอร์แลนด์
ทีม.
หมายเหตุ
<templatestyles src="Reflist/styles.css" />
ตารางคะแนน.
<onlyinclude></onlyinclude>
ในรอบ 16 ทีมสุดท้าย
นัด.
เยอรมนี พบ สกอตแลนด์.
<onlyinclude></onlyinclude>
ฮังการี พบ สวิตเซอร์แลนด์.
<onlyinclude></onlyinclude>
เยอรมนี พบ ฮังการี.
<onlyinclude></onlyinclude>
สกอตแลนด์ พบ สวิตเซอร์แลนด์.
<onlyinclude></onlyinclude>
สวิตเซอร์แลนด์ พบ เยอรมนี.
<onlyinclude></onlyinclude>
สกอตแลนด์ พบ ฮังการี.
<onlyinclude></onlyinclude>
ระเบียบวินัย.
คะแนนการเล่นใสสะอาดจะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
หมายเหตุ.
<templatestyles src="Reflist/styles.css" />